
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Πολιτική έρευνας Πανεπιστημίου Πελοποννήσου. 

2 Ιδρυση Εργαστηρίου με την ονομασία «Εργαστή¬ 
ριο Ασυρμάτων και Κινητών Επικοινωνιών» στο 
Τμήμα Πληροφορικής και Τηλεπικοινωνιών της 
Σχολής Οικονομίας, Διοίκησης και Πληροφορικής 
του Πανεπιστημίου Πελοποννήσου. 


ΑΠΟΦΑΣΕΙΣ 

Αριθμ. 4/17.10.2017 (1) 

Πολιτική έρευνας Πανεπιστημίου Πελοποννή¬ 
σου. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

(Συνεδρίαση 113η) 

Έχοντας υπόψη: 

1. Τις διατάξεις του ν. 4386/2016 (ΦΕΚ 83/11.05.2016 
τ.Α), «Ρυθμίσεις για την Έρευνα και άλλες διατάξεις». 

2. Τη διάταξη του άρθρου 26, παρ. 6 του ν. 4386/2016 
(ΦΕΚ 83/11.05.2016 τ.Α), με την οποία αντικαθίστα¬ 
ται η περίπτωση γ' της παρ. 22 του άρθρου 80 του 
ν. 4009/2011 ως εξής: «Έως την έναρξη ισχύος του κατά 
το άρθρο 5 Οργανισμού κάθε Ιδρύματος και του κατά 
το άρθρο 6 Εσωτερικού του Κανονισμού, τα θέματα που 
προβλέπονται σε αυτούς ρυθμίζονται με αποφάσεις Συ¬ 
γκλήτου, οι οποίες δημοσιεύονται στην Εφημερίδα της 
Κυβερνήσεως». 

3. Τις διατάξεις των άρθρων 7 και 8 και του άρθρου 
84 παρ. 8 του ν. 4485/2017 (ΦΕΚ 114/04.08.2017/τ.Α'). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος. 

5. Τη διεξαχθείσα συζήτηση κατά την 113η συνεδρίαση 
της Συγκλήτου (17.10.2017), αποφασίζει: 

Την έγκριση του πλαισίου που διέπει την πολιτική της 
έρευνας του Πανεπιστημίου Πελοποννήσου όπως πα¬ 
ρουσιάζεται παρακάτω: 


Άρθρο 1 

Ερευνητική Αποστολή του Πανεπιστημίου 

Η ερευνητική αποστολή του Πανεπιστημίου, εξίσου 
σημαντική με την εκπαιδευτική, συνίσταται στη συστη¬ 
ματική υποστήριξη και προαγωγή της επιστημονικής 
έρευνας σε συνθήκες ακαδημαϊκής ελευθερίας. Το 
Πανεπιστήμιο εγγυάται την ελευθερία της έρευνας και 
συγχρόνως φροντίζει για την τήρηση της ερευνητικής 
δεοντολογίας. 

Αποστολή του Πανεπιστημίου Πελοποννήσου είναι να 
αναπτύξει μια πρωτοποριακή και καινοτόμο ερευνητική 
υποδομή με στόχο την παραγωγή νέας γνώσης. Το Πα¬ 
νεπιστήμιο Πελοποννήσου εστιάζει τόσο στη βασική 
όσο και στην εφαρμοσμένη έρευνα και, οπουδήποτε 
είναι δυνατόν, στην εφαρμογή και στην αξιοποίηση των 
ερευνητικών αποτελεσμάτων. 

Η πολιτική της έρευνας καθοδηγείται από τους ακό¬ 
λουθους γενικούς στόχους: 

Ι.Την καθιέρωση μιας διεπιστημονικής προσέγγισης 
για τους ερευνητές, με ελκυστικές συνθήκες για την εύ¬ 
κολη κίνηση τους μεταξύ ερευνητικών μονάδων, επι¬ 
στημονικών κατευθύνσεων, τομέων και χωρών, χωρίς 
οικονομικά και διοικητικά εμπόδια. 

2. Τη δημιουργία ερευνητικών υποδομών αιχμής 
(5ΐ3ΐθ-οί-ΐΓΐθ-3ΐΤ), συμπεριλαμβανομένων ερευνητικών 
κέντρων, ινστιτούτων, μονάδων ή/και των εργαστηρίων, 
τα οποία είναι ενσωματωμένα, δικτυωμένα και προσιτά 
στις ερευνητικές ομάδες από το σύνολο του Πανεπιστη¬ 
μίου Πελοποννήσου. 

3. Την εισαγωγή ενός απλού και εναρμονισμένου πλαι¬ 
σίου για τα δικαιώματα πνευματικής ή βιομηχανικής ιδι¬ 
οκτησίας, προκειμένου να ενισχυθεί η αποτελεσματικό- 
τητα της μεταφοράς γνώσης, ιδίως μεταξύ της έρευνας 
σε δημόσιους φορείς και στη βιομηχανία. 

4. Τη βελτιστοποίηση των ερευνητικών προγραμμά¬ 
των και προτεραιοτήτων, για παράδειγμα με την ανά¬ 
πτυξη κοινών αρχών ως προς τη διαχείριση ευρωπαϊκών, 
εθνικών και περιφερειακών προγραμμάτων χρηματο¬ 
δότησης. 

5. Την ενίσχυση των διεθνών συνεργασιών, δίνοντας 
τη δυνατότητα στα μέλη ΔΕΠ και στο υπόλοιπο επιστη¬ 
μονικό προσωπικό να συμμετέχουν σε ποικίλες ερευ¬ 
νητικές περιοχές με ιδιαίτερη έμφαση στην ανάπτυξη 

πολύπλευρων πρωτοβουλιών για την αντιμετώπιση γε¬ 
νικών προκλήσεων. 

6. Τη διάχυση γνώσης που προέρχεται από την έρευνα 
στους φοιτητές του Πανεπιστημίου Πελοποννήσου. 

Η έρευνα διεξάγεται από το διδακτικό και ερευνητικό 
προσωπικό του Ιδρύματος στο οποίο εντάσσονται μέλη 
ΔΕΠ, μέλη ΕΕΠ, μέλη ΕΔΙΠ, μέλη ΕΤΕΠ, μεταδιδάκτορες, 
υποψήφιοι διδάκτορες και φοιτητές, είτε σε ανεξάρτητη 
βάση είτε στο πλαίσιο χρηματοδοτούμενων (από εσω¬ 
τερικούς ή εξωτερικούς πόρους) ερευνητικών έργων. Η 
ερευνητική πολιτική περιλαμβάνει έναν κώδικα δεοντο¬ 
λογίας και προορίζεται για το σύνολο του ερευνητικού 
προσωπικού του Ιδρύματος. Όλα τα μέλη του διδακτικού 
και ερευνητικού προσωπικού του Πανεπιστημίου πρέπει 
να είναι εξοικειωμένα με την ερευνητική πολιτική, προ- 
κειμένου να εξασφαλίζεται ότι οι αρχές της τηρούνται. 

Άρθρο 2 

Πολιτική Ερευνητικής Ηθικής 

1. Σκοπός 

Ο στόχος της πολιτικής ερευνητικής ηθικής είναι να 
προαχθεί και να ενθαρρυνθεί ένας υψηλής ποιότητας 
ερευνητικός πολιτισμός, με τα υψηλότερα δυνατά πρό¬ 
τυπα επιστημονικής ακεραιότητας. Η πολιτική ισχύει για 
όλο το ερευνητικό προσωπικό, συμπεριλαμβανομένων 
των προπτυχιακών και μεταπτυχιακών φοιτητών που 
πραγματοποιούν έρευνα. Συνεπώς, η πολιτική ισχύει για 
όλες τις επιστημονικές κατευθύνσεις και τις ερευνητικές 
δραστηριότητες στο Πανεπιστήμιο και σε δραστηριότη¬ 
τες που εκτελούνται με υπεργολαβία για λογαριασμό του. 

Όλο το προσωπικό και οι φοιτητές οφείλουν να ενερ¬ 
γούν με ήθος και προσωπική ακεραιότητα όταν συμμετέ¬ 
χουν στην πανεπιστημιακή έρευνα. Οποιαδήποτε έρευνα 
περιλαμβάνει ζώα, ανθρώπους ή τη συλλογή σχετικών 
στοιχείων απαιτεί ηθική εκτίμηση. Ιδιαίτερη προσοχή 
πρέπει να δοθεί στα συμφέροντα των ενδεχόμενα ευάλω¬ 
των ομάδων, όπως τα παιδιά. Ωστόσο, το Πανεπιστήμιο 
αναγνωρίζει ότι έχει καθήκον να μεριμνά για όλα τα μέλη 
της ευρύτερης κοινότητας που επηρεάζεται από τις δρα¬ 
στηριότητες της έρευνας του. Το Πανεπιστήμιο επίσης 
αναγνωρίζει ότι έχει καθήκον να μεριμνά για το προσω¬ 
πικό του, και αυτό περιλαμβάνει την αποφυγή αρνητικών 
συνεπειών σε αυτούς που συμμετέχουν στην έρευνα. 

Το Πανεπιστήμιο θεσπίζει πλαίσιο διαχείρισης ερευνη¬ 
τικής ηθικής. Η Επιτροπή Ερευνητικής Ηθικής, η οποία 
αποτελείται από εκπροσώπους όλων των Ακαδημαϊκών 
Τμημάτων, έχει κεντρικό ρόλο για την έγκριση, τον έλεγ¬ 
χο και την κατάρτιση του πλαισίου αυτού. 

2. Γενικές αρχές 

Η πολιτική ερευνητικής ηθικής του Πανεπιστημίου Πε¬ 
λοποννήσου είναι βασισμένη στις ευρέως αποδεκτές 
αρχές και πρακτικές που διέπουν την έρευνα, στην οποία 
συμμετέχουν άνθρωποι. Τα βασικά στοιχεία είναι: 

■ Ελάχιστος κίνδυνος αρνητικών συνεπειών για τους 
συμμετέχοντες και τους ερευνητές. 

• Δυνατότητα για όφελος της κοινωνίας. 

• Σεβασμός στην αξιοπρέπεια των συμμετεχόντων. 

• Ελάχιστος κίνδυνος αρνητικών συνεπειών για το πε¬ 
ριβάλλον. 


• Ελεύθερη και εν επιγνώσει συναίνεση από τους συμ¬ 
μετέχοντες ή ειδικές διασφαλίσεις όπου αυτό δεν είναι 
δυνατό. 

• Διαφάνεια στη δήλωση των πηγών χρηματοδότησης. 

• Εμπιστευτικότητα των πληροφοριών που παρέχονται 
από τους συμμετέχοντες ερευνητές και ανωνυμία των 
ερωτηθέντων. 

• Σεβασμός στην ιδιωτικότητα και την προστασία των 
προσωπικών δεδομένων των συμμετεχόντων στην έρευ¬ 
να προσώπων. 

• Αναγνώριση βοήθειας και υποστήριξης. 

■ Ορθή δημοσίευση και διάδοση των ερευνητικών 
αποτελεσμάτων. 

• Ανεξαρτησία και αμεροληψία των ερευνητών. 

3. Ο ορισμός της σχετικής με τον άνθρωπο έρευνας 

Όλη η σχετική με τον άνθρωπο έρευνα, η οποία περι¬ 
λαμβάνει ένα ή περισσότερα από τα παρακάτω, απαιτεί 
ηθική αξιολόγηση και έγκριση στο κατάλληλο επίπεδο: 

• Άμεση συμμετοχή, μέσω σωματικά επεμβατικών δι¬ 
αδικασιών, όπως η λήψη δειγμάτων αίματος. 

•Άμεση συμμετοχή, μέσω μη επεμβατικών διαδικασι¬ 
ών, όπως τα εργαστηριακά πειράματα, οι συνεντεύξεις, 
τα ερωτηματολόγια, οι έρευνες και η παρατήρηση. 

• Έμμεση συμμετοχή μέσω της πρόσβασης σε προσω¬ 
πικές πληροφορίες. 

• Συμμετοχή, η οποία απαιτεί τη συγκατάθεση άλλων, 
όπως οι γονείς για ένα παιδί που συμμετέχει. 

4. Ευάλωτοι συμμετέχοντες 

Μερικοί συμμετέχοντες είναι πιθανό να είναι ιδιαίτε¬ 
ρα ευάλωτοι για να υποστούν αρνητικές συνέπειες και 
μπορεί να απαιτούνται ειδικά μέτρα προστασίας για λο¬ 
γαριασμό τους. Γενικά, μπορεί να είναι ακατάλληλο για 
προπτυχιακούς φοιτητές να αναλαμβάνουν ερευνητικά 
προγράμματα που περιλαμβάνουν τέτοιους συμμετέ¬ 
χοντες. 

Ιδιαίτερα ευάλωτοι συμμετέχοντες μπορεί να είναι: 

• Νήπια και παιδιά κάτω απάτην ηλικία δεκαοκτώ ετών. 

• Άνθρωποι με φυσιολογικές ή/και ψυχολογικές βλάβες 
ή/και μαθησιακές δυσκολίες. 

• Άνθρωποι σε συνθήκες φτώχειας. 

• Συγγενείς ασθενών ή πρόσφατα θανόντων. 

• Άτομα, στα οποία έχει στερηθεί προσωρινά ή μόνιμα, 
ολικώς ή μερικώς, η δικαιοπρακτική ικανότητα. 

5. Νομικό πλαίσιο και ρόλος των επαγγελματικών 
ενώσεων. 

Η έρευνα που εκτελείται από το Πανεπιστήμιο Πελο¬ 
ποννήσου συμμορφώνεται πάντα με το ισχύον νομικό 
πλαίσιο. Οι ερευνητές σε συγκεκριμένους τομείς πρέπει 
να ακολουθούν τους κανόνες ερευνητικής ηθικής και 
δεοντολογίας που έχουν καθορισθεί από τους επαγγελ¬ 
ματικούς συλλόγους τους και να συμμορφώνονται με 
αυτούς. 

Άρθρο 3 

Καλές Ερευνητικές Πρακτικές/ 

Κώδικας Ηθικής στην Έρευνα 

1. Κώδικας ηθικής στην έρευνα 

Η επιστημονική έρευνα και η διάδοση της γνώσης 
αποτελούν κεντρικές λειτουργίες του Πανεπιστημίου. 

Αυτές μπορούν να πραγματοποιηθούν μόνο αν το διδα¬ 
κτικό και ερευνητικό προσωπικό τηρεί συγκεκριμένους 
κανόνες συμπεριφοράς, αναλαμβάνει τις ευθύνες που 
απορρέουν από την ερευνά του και έχει συγκεκριμένες 
ελευθερίες.Το διδακτικό και ερευνητικό προσωπικό του 
Πανεπιστημίου δεσμεύονται από τις ακόλουθες πρακτι¬ 
κές έρευνας: 

• Όλο το διδακτικό και ερευνητικό προσωπικό είναι 
ελεύθερο να επιλέξει οποιοδήποτε ερευνητικό θέμα, να 
λάβει υποστήριξη από οποιαδήποτε νόμιμη πηγή και να 
δημιουργήσει, να αναλύσει και να εξαγάγει τα ευρήματα 
και τα συμπεράσματα του. 

• Οι ερευνητικές μέθοδοι, τεχνικές και πρακτικές δεν 
πρέπει να παραβιάζουν οποιαδήποτε καθιερωμένη 
επαγγελματική ηθική ή να παραβιάζουν την υγεία, την 
ασφάλεια, τη εχεμύθεια/μυστικότητα και άλλα προσω¬ 
πικά δικά κύματα των ανθρώπων ή/και των ζώων. 

•Το Πανεπιστήμιο πρέπει να παρέχει και να ενθαρρύνει 
ένα περιβάλλον ευνοϊκό για την έρευνα. Αν, για οποιο- 
δήποτε λόγο, το Πανεπιστήμιο δεν μπορεί να παρέχει 
επαρκή υποστήριξη σε όλεςτις ερευνητικές απαιτήσεις, 
πρέπει να διαθέτει υποστήριξη στα απτά και άυλα αγαθά, 
σύμφωνα με τις διδακτικές και εκπαιδευτικές αξίες των 
προτεινόμενων ερευνητικών προγραμμάτων. 

• Οι παραπάνω αρχές καθορίζουν τον ρόλο του Πανε¬ 
πιστημίου όσον αφορά την έρευνα που διεξάγεται στις 
εγκαταστάσεις του. Οι αρχές αυτές καθιερώνονται για να 
ενισχύσουν και όχι για να αποσείσουν τις προσωπικές 
ευθύνες του διδακτικού και ερευνητικού προσωπικού ως 
προς την έρευνα του. Επιπλέον, οι αρχές αυτές καθιερώ¬ 
νονται για να εξασφαλίσουν ότι κάθε πηγή χρηματοδό¬ 
τησης του διδακτικού και ερευνητικού προσωπικού και 
κάθε αίτηση χρηματοδότησης έρευνας είναι σύμφωνες 
με την ηθική και κοινωνική συνείδηση. 

2. Ανοικτή έρευνα 

Το Πανεπιστήμιο αναγνωρίζει και υποστηρίζει την 
ανάγκη του διδακτικού και ερευνητικού προσωπικού 
να προστατεύσει τα δικαιώματά του, είτε αυτά είναι 
ακαδημαϊκά δικαιώματα είτε δικαιώματα πνευματικής 
ή βιομηχανικής ιδιοκτησίας. Ωστόσο, το Πανεπιστήμιο 
ενθαρρύνει όλο το διδακτικό και ερευνητικό προσωπι¬ 
κό να είναι όσο το δυνατόν περισσότερο ανοικτό στο 
πλαίσιο της παρουσίασης της έρευνας του σε άλλους 
ερευνητές και στην κοινωνία. Απώτερος στόχος είναι η 
διάδοση της έρευνας που πραγματοποιείται στο Πανε¬ 
πιστήμιο για την ενίσχυση της γνώσης και η κατανόηση 
της διεθνούς ερευνητικής κοινότητας. 

3. Ακεραιότητα 

Το διδακτικό και ερευνητικό προσωπικό πρέπει 
να είναι έντιμο σχετικά με την έρευνα του και με την 
αξιολόγηση της έρευνας που προέρχεται από άλλους 
ερευνητές. Αυτό ισχύει για όλους τους τύπους έρευνας, 
συμπεριλαμβανομένων της ανάλυσης δεδομένων, της 
υποβολής αιτήσεων χρηματοδότησης και της δημοσί¬ 
ευσης αποτελεσμάτων. Η συνεισφορά όλων των εμπλε- 
κομένων πρέπει να αναγνωρίζεται σε όλες τις μορφές 
δημοσίευσης αποτελεσμάτων. 

Τα μέλη του διδακτικού και ερευνητικού προσωπικού 
έχουν ευθύνη απέναντι στην κοινωνία, στους επαγγελμα¬ 


τικούς φορείς τους, στο Πανεπιστήμιο, στους φοιτητές 
τους και σε οποιοδήποτε φορέα χρηματοδότησης που 
μπορεί να υποστηρίξει την έρευνα τους. Για τον λόγο 
αυτό, τα μέλη του διδακτικού και ερευνητικού προσω¬ 
πικό θα πρέπει να κατανοούν ότι οποιαδήποτε μορφή 
λογοκλοπής, εξαπάτησης, κατασκευής ή παραποίησης 
ερευνητικών αποτελεσμάτων θεωρούνται βαρύτατες 
πειθαρχικές παραβάσεις, οι οποίες αντιμετωπίζονται 
από τις διαδικασίες που περιγράφονται λεπτομερώς 
στην ενότητα «Ανάρμοστη συμπεριφορά στον τομέα 
της έρευνας». 

Οποιαδήποτε πραγματική ή πιθανή σύγκρουση συμ¬ 
φερόντων πρέπει να αναφέρεται από το διδακτικό και 
ερευνητικό προσωπικό έγκαιρα σε οποιονδήποτε επη¬ 
ρεάζεται, σε όλα τα θέματα σχετικά με την έρευνα και 
την αξιολόγηση. 

4. Ανάρμοστη συμπεριφορά στον τομέα της έρευνας 

Η «Ανάρμοστη συμπεριφορά στον τομέα της έρευνας» 
ορίζεται ως εξής: «Επεξεργασία, παραποίηση ή λογοκλο- 
πή στην πρόταση, στην εκτέλεση, στην αξιολόγηση ή 
στην αναφορά αποτελεσμάτων έρευνας». Για να αποδει- 
χθεί ότι υπάρχει ανάρμοστη συμπεριφορά στην έρευνα, 
πρέπει η απόδοση της συγκεκριμένης έρευνας να έχει 
παρεκκλίνει σημαντικά από τις αποδεκτές πρακτικές στο 
πεδίο της έρευνας και να υπάρχει πρόθεση ανάρμοστης 
συμπεριφοράς από τον/τους ερευνητή/ές. 

Οποιοιδήποτε ισχυρισμοί για ανάρμοστη συμπεριφο¬ 
ρά στην έρευνα θα ερευνώνται από το Πανεπιστήμιο 
αποκλειστικά, μέσω της Επιτροπής Ερευνών και Διαχεί¬ 
ρισης του ΕΛΚΕ. 

Άρθρο 4 

Πολιτική Πνευματικής 
ή Βιομηχανικής Ιδιοκτησίας 

Η δημιουργία έργου πνευματικής ή βιομηχανικής ιδι¬ 
οκτησίας, κατά την έννοια των ορισμών της κειμένης 
νομοθεσίας (άρθρα 1-3, ν. 2121/1993) διέπεται από τις 
επόμενες διατάξεις του παρόντος άρθρου. 

Το Πανεπιστήμιο αφοσιώνεται στη διδασκαλία, στην 
έρευνα και στην επέκταση της γνώσης για την κοινω¬ 
νία. Το διδακτικό και ερευνητικό προσωπικό, καθώς και 
οι φοιτητές του Πανεπιστημίου, αναγνωρίζουν ως δύο 
από τους στόχους τους την παραγωγή νέας γνώσης και 
τη διάδοση τόσο της παλιάς όσο και της νέας γνώσης. 
Δεδομένων αυτών των στόχων, δημιουργείται η ανά¬ 
γκη ενθάρρυνσης της παραγωγής δημιουργικών και 
ακαδημαϊκών εργασιών για την ανάπτυξη νέων υλικών, 
συσκευών, διαδικασιών και άλλων εφευρέσεων, μερικές 
από τις οποίες μπορούν να έχουν εμπορική προοπτική. 

Πανεπιστημιακές εργασίες και εφευρέσεις, οι οποίες 
έχουν εμπορική προοπτική μπορούν να προστατευ- 
θούν από νόμους διαφόρων κρατών που καθιερώνουν 
δικαιώματα αποκαλούμενα «πνευματική ή βιομηχανική 
ιδιοκτησία» και συμπεριλαμβάνουν, μεταξύ άλλων, τα 
διπλώματα ευρεσιτεχνίας, τα πνευματικά δικαιώματα, 
τα εμπορικά μυστικά και άλλα δικαιώματα. Αυτού του 
είδους η πνευματική ή βιομηχανική ιδιοκτησία δημι- 
ουργείται από δραστηριότητες του πανεπιστημιακού 
προσωπικού, οι οποίες έχουν υποστηριχθεί πλήρως ή εν 

μέρει μέσω της χρήσης των υποδομών του Πανεπιστη¬ 
μίου. Τα δικαιώματα και τα προνόμια, καθώς επίσης και 
τα κίνητρα, των συγγραφέων, δημιουργών ή εφευρετών 
(εφεξής «Δημιουργοί») πρέπει να διατηρηθούν, ούτως 
ώστε η χρήση των δυνατοτήτων τους και των δυνατοτή¬ 
των άλλων στο Πανεπιστήμιο να μπορεί να ενθαρρυνθεί 
περαιτέρω. 

Για την καθιέρωση των αντίστοιχων δικαιωμάτων του 
Πανεπιστημίου και του προσωπικού του στην πνευμα¬ 
τική ή βιομηχανική ιδιοκτησία όλων των ειδών, που θα 
υπάρξουν στο εξής και συμπεριλαμβάνουν συναφείς 
πρακτικές άλλων χωρών, περιοχών ή πολιτικών οντο¬ 
τήτων, το Πανεπιστήμιο έχει καθιερώσει την ακόλουθη 
πολιτική πνευματικής ή βιομηχανικής ιδιοκτησίας. 

Όλο το προσωπικό του Πανεπιστημίου οφείλει να συμ¬ 
μορφώνεται με τη συγκεκριμένη πολιτική πνευματικής 
ή βιομηχανικής ιδιοκτησίας. Οι φοιτητές και όσοι άλλοι 
εργάζονται στα ερευνητικά έργα του Πανεπιστημίου, οι 
οποίοι υποβοηθούνται από το Πανεπιστήμιο και κάνουν 
χρήση των υποδομών του, δεσμεύονται επίσης να συμ¬ 
μορφώνονται με τη συγκεκριμένη πολιτική πνευματικής 
ή βιομηχανικής ιδιοκτησίας. 

1. Στόχοι και αρχές 

α) Η πολιτική πνευματικής ή βιομηχανικής ιδιοκτησίας 
υιοθετεί τους ακόλουθους στόχους: 

•Τη δημιουργία ενός πανεπιστημιακού περιβάλλο¬ 
ντος που ενθαρρύνει την παραγωγή νέας γνώσης από 
το διδακτικό και ερευνητικό προσωπικό του και τους 
φοιτητές. 

• Τη διευκόλυνση της μεταφοράς χρήσιμων εφευρέ¬ 
σεων και δημοσιεύσεων στην κοινωνία. 

• Την παροχή κινήτρων για την ανάπτυξη και τη διά¬ 
δοση της πνευματικής ή βιομηχανικής ιδιοκτησίας, με 
παροχή κατάλληλων οικονομικών ανταμοιβών στους 
δημιουργούς και στο Πανεπιστήμιο, και διοικητική υπο¬ 
στήριξη στους δημιουργούς. 

• Την εξασφάλιση ότι τα οικονομικά οφέλη από την 
ανάπτυξη της πνευματικής ή βιομηχανικής ιδιοκτησίας 
δεν αλλοιώνουν αποφάσεις και διαδικασίες του Πανε¬ 
πιστημίου ή είναι αντίθετα προς την αποστολή του Πα¬ 
νεπιστημίου. 

• Η πολιτική είναι βασισμένη στις ακόλουθες αρχές που 
συνδέουν το Πανεπιστήμιο με την κοινωνία: 

• Η αποστολή του Πανεπιστημίου παραμένει η παρα¬ 
γωγή και η διάδοση γνώσης. 

• Η πνευματική ή βιομηχανική ιδιοκτησία παράγεται 
στο Πανεπιστήμιο και υπάρχει η υποχρέωση της διά¬ 
δοσής της. Απαιτείται διασύνδεση για την επίτευξη κα¬ 
λύτερης μεταφοράς και το Πανεπιστήμιο παρέχει τους 
μηχανισμούς γι' αυτό. 

β) Η πολιτική είναι βασισμένη στις ακόλουθες αρχές 
που αφορούν το διδακτικό και ερευνητικό προσωπικό, 
το υπόλοιπο προσωπικό και τους φοιτητές του Πανεπι¬ 
στημίου: 

• Η πνευματική ή βιομηχανική ιδιοκτησία δημιουρ- 
γείται από τα άτομα, ή ομάδες ατόμων, τα οποία έχουν 
δικαίωμα να επιλέξουν την πορεία της ανακοίνωσης. Η 
ακαδημαϊκή ελευθερία των ατόμων είναι υψηλότερης 
προτεραιότητας από πιθανά οικονομικά οφέλη. 


• Οι συγγραφείς διατηρούν τα δικαιώματα πνευματικής 
ή βιομηχανικής ιδιοκτησίας από οποιεσδήποτε δημοσι- 
εύσιμες εργασίες. 

•Το Πανεπιστήμιο υποστηρίζει ολόκληρη την πανεπι¬ 
στημιακή κοινότητα και έχει το δικαίωμα να μοιράζεται 
τις οικονομικές ανταμοιβές. 

• Πρέπει να υπάρχουν κίνητρα για όλους τους ενδια¬ 
φερομένους για να επιδιώκουν οικονομικές ανταμοιβές 
από κοινού, σύμφωνα με τους εκπεφρασμένους στόχους 
της πολιτικής. Η διανομή αυτών των ανταμοιβών πρέπει 
να απεικονίζει, στο μέτρο του δυνατού, τις δημιουργι¬ 
κές συνεισφορές του δημιουργού και των πόρων που 
συνεισφέρουν και των κινδύνων που αναλαμβάνουν ο 
δημιουργός και το Πανεπιστήμιο στην ανάπτυξη της 
πνευματικής ή βιομηχανικής ιδιοκτησίας. 

• Δεδομένου ότι είναι συχνά δύσκολο να αξιολογηθούν 
οι κίνδυνοι, οι πόροι και οι πιθανές ανταμοιβές, πρέπει να 
ενθαρρύνονται οι συμφωνίες βάσει διαπραγματεύσεων, 
όποτε είναι δυνατόν. 

2. Έσοδα 

Καθαρά έσοδα για το Πανεπιστήμιο είναι όλα τα έσοδα 
που λαμβάνονται από το Πανεπιστήμιο από πνευματική 
ή βιομηχανική ιδιοκτησία, την οποία εκχωρεί ή πωλεί 
ή για την οποία δίνει άδεια χρήσης, αφού αφαιρεθούν 
πιθανές δαπάνες εφαρμογής, προσφυγής στο δικαστή¬ 
ριο, παρέμβασης και μάρκετινγκ, που αναλογούν άμεσα 
στην πνευματική ή βιομηχανική ιδιοκτησία για την οποία 
χορηγεί άδεια. 

Καθαρά έσοδα για τον δημιουργό είναι όλα τα έσοδα 
που λαμβάνονται από τον δημιουργό από την πνευμα¬ 
τική ή βιομηχανική ιδιοκτησία που του ανήκει και την 
οποία πωλεί ή εκχωρεί ή για την οποία χορηγεί άδεια 
αφού αφαιρεθούν πιθανές δαπάνες εφαρμογής, νομικής 
προστασίας, προσφυγής στο δικαστήριο, παρέμβασης, 
μετακινήσεων και άλλων δραστηριοτήτων μάρκετινγκ, 
που αναλογούν άμεσα στην πνευματική ή βιομηχανική 
ιδιοκτησία που χρησιμοποιείται. Αυτά τα καθαρά έσοδα 
δεν περιλαμβάνουν την αποζημίωση που λαμβάνεται 
νόμιμα από τον δημιουργό για συμβουλευτικές υπηρε¬ 
σίες ή τους τόκους ή άλλη ανταπόδοση για εργασία ή 
κεφάλαιο που έχει επενδυθεί 

3. Διατάξεις της πολιτικής 

Στο άρθρο αυτό καθορίζονται οι πολιτικές σχετικά 
με την κυριότητα της πνευματικής ή βιομηχανικής ιδιο¬ 
κτησίας που δημιουργείται στο Πανεπιστήμιο. Με σειρά 
προτεραιότητας, η κυριότητα της πνευματικής ή βιομη¬ 
χανικής ιδιοκτησίας ορίζεται ως εξής: 

Α. Έργα που υποστηρίζονται από φορεία εκτός Πα¬ 
νεπιστημίου 

Διατάξεις κυριότητας: Οι συμφωνίες για ερευνητικά 
έργα χρηματοδοτούμενα από φορείς εκτός πανεπιστη¬ 
μίου περιέχουν συχνά συγκεκριμένες προβλέψεις σχε¬ 
τικά με την κυριότητα της πνευματικής ή βιομηχανικής 
ιδιοκτησίας που παράγεται κατά τη διάρκεια των έργων. 
Σε αυτήν την περίπτωση, οι όροι της συμφωνίας καθο¬ 
ρίζουν την κυριότητα. Όταν η συμφωνία του έργου δεν 
αναφέρεται στο θέμα, όλα τα δικαιώματα πνευματικής 
ή βιομηχανικής ιδιοκτησίας ανήκουν στο Πανεπιστήμιο. 
Πιθανά οικονομικά οφέλη από την πνευματική ή βιομη- 

χανική ιδιοκτησία μοιράζονται με βάση τις απαιτήσεις 
του φορέα χρηματοδότησης, όπως προβλέπεται στις 
ακόλουθες παραγράφους. 

Διαδικαστικές διατάξεις: Αποτελεί ευθύνη του Αντι- 
πρύτανη Έρευνας και Διά Βίου Εκπαίδευσης να ενημε¬ 
ρώνει κάθε πρόσωπο του οποίου τα δικαιώματα πνευ¬ 
ματικής ή βιομηχανικής ιδιοκτησίας περιορίζονται από 
μια εξωτερικά χρηματοδοτούμενη σύμβαση, σύμφωνα 
με τις διατάξεις πνευματικής ή βιομηχανικής ιδιοκτησίας 
της σύμβασης, πριν από την έναρξη του έργου. Η ειδο¬ 
ποίηση αυτή πρέπει να κατατίθεται εγγράφως, ενώ το 
Πανεπιστήμιο ζητά έγγραφη επιβεβαίωση από οποιον- 
δήποτε εργάζεται σε ένα τέτοιο έργο. 

Β. Έργα που υποστηρίζονται από το Πανεπιστήμιο 

Διατάξεις κυριότητας: Όταν το Πανεπιστήμιο χρημα¬ 
τοδοτεί ή προσφέρει τις υποδομές του σε εξαιρετικό 
βαθμό για ένα συγκεκριμένο έργο, θεωρείται ότι είναι 
ο φορέας χρηματοδότησης του έργου και μπορεί να 
διεκδικήσει την κυριότητα της πνευματικής ή βιομηχα¬ 
νικής Ιδιοκτησίας που παράγεται από το έργο. Σε αυτές 
τις περιπτώσεις, το Πανεπιστήμιο διευκρινίζει εκ των 
προτέρων τη διάθεση των δικαιωμάτων πνευματικής 
ή βιομηχανικής ιδιοκτησίας που θα παραχθούν από το 
έργο. Αν το Πανεπιστήμιο δεν δηλώσει ότι έχει την κυ¬ 
ριότητα των δικαιωμάτων πνευματικής ή βιομηχανικής 
ιδιοκτησίας, η κυριότητα καθορίζεται όπως προβλέπεται 
στις ακόλουθες παραγράφους. 

Διαδικαστικές διατάξεις: Είναι ευθύνη του Αντιπρύ- 
τανη Έρευνας και Διά Βίου Εκπαίδευσης να ενημερώνει 
κάθε πρόσωπο, του οποίου τα δικαιώματα πνευματικής 
ή βιομηχανικής ιδιοκτησίας περιορίζονται από απόφαση 
του Πανεπιστημίου, σχετικά με τη διάθεση των δικαι¬ 
ωμάτων πνευματικής ή βιομηχανικής ιδιοκτησίας που 
παράγονται από έργο υποστηριζόμενο από το Πανεπι¬ 
στήμιο, πριν από την έναρξη του έργου. Η ειδοποίηση 
αυτή πρέπει να κατατίθεται εγγράφως, ενώ το Πανεπι¬ 
στήμιο ζητά έγγραφη επιβεβαίωση από οποιονδήποτε 
εργάζεται σε ένα τέτοιο έργο. 

Γ. Μεμονωμένες συμφωνίες 

Διατάξεις κυριότητας: Η πνευματική ή βιομηχανική 
ιδιοκτησία μπορεί να αποτελεί αντικείμενο μιας συγκε¬ 
κριμένης συμφωνίας μεταξύ του Πανεπιστημίου και του 
δημιουργού της, όπως προβλέπεται σε σχετική συμφω¬ 
νία. Ενθαρρύνεται η σύναψη τέτοιου είδους συμφωνιών 
μεταξύ του Πανεπιστημίου και του διδακτικού και ερευ¬ 
νητικού προσωπικού. 

Διαδικαστικές διατάξεις: Αν δεν περιορίζονται από 
συμφωνίες χρηματοδότησης από εξωτερικούς φορείς, 
οι δημιουργοί και το Πανεπιστήμιο μπορούν να διαπραγ¬ 
ματευτούν μεμονωμένες συμφωνίες για τη διαχείριση 
της κυριότητας της πνευματικής ή βιομηχανικής ιδιοκτη¬ 
σίας, ανεξάρτητα από τη δυνατότητα εφαρμογής άλλων 
διατάξεων στην παρούσα απόφαση. 

Δ. Πνευματική ή βιομηχανική Ιδιοκτησία παραγόμενη 
στο πλαίσιο της απασχόλησης 

Διατάξεις κυριότητας: Η πνευματική ή βιομηχανική 
ιδιοκτησία που παράγεται από τους εργαζομένους στο 
Πανεπιστήμιο, οι οποίοι απασχολήθηκαν συγκεκριμένα 
για την παραγωγή της πνευματικής ή βιομηχανικής ιδι¬ 


οκτησίας, ανήκει στο Πανεπιστήμιο αν η συγκεκριμένη 
πνευματική ή βιομηχανική ιδιοκτησία δημιουργήθηκε 
στο κανονικό πλαίσιο της απασχόλησης τους. Προγράμ¬ 
ματα λογισμικού, τα οποία αναπτύσσονται κατά τη διάρ¬ 
κεια της εργασίας από προσωπικό Πληροφορικής εμπί¬ 
πτουν σε αυτήν τη διάταξη. Το διδακτικό και ερευνητικό 
προσωπικό θεωρούνται ότι δεν απασχολούνται για την 
παραγωγή συγκεκριμένης πνευματικής ή βιομηχανικής 
ιδιοκτησίας. 

Ε. Δημόσια διάθεση 

Διατάξεις κυριότητας: Αν δεν υπάρχει περιορισμός 
από τις παραγράφους Α, Β, Γ, Δ του παρόντος άρθρου, ο 
δημιουργός οποιοσδήποτε πνευματικής ή βιομηχανικής 
ιδιοκτησίας μπορεί να επιλέξει να θέσει τη δημιουργία 
του σε δημόσια διάθεση. Σε αυτές τις περιπτώσεις, ο δη¬ 
μιουργός και το Πανεπιστήμιο χάνουν όλα τα δικαιώματα 
ιδιοκτησίας στην εν λόγω ιδιοκτησία. 

Διαδικαστικές διατάξεις: Οι δημιουργοί που επιθυμούν 
να θέσουν την πνευματική ή βιομηχανική ιδιοκτησία 
τους σε δημόσια διάθεση είναι υπεύθυνοι για να απο- 
φανθούν ότι το δικαίωμα τους να θέσουν σε δημόσια 
διάθεση τη συγκεκριμένη ιδιοκτησία δεν περιορίζεται 
από κάποια συμφωνία με εξωτερικό φορέα, από συμφω¬ 
νία υποστήριξης από το Πανεπιστήμιο ή όρους απασχό¬ 
λησης όπως αναφέρονται στις παραγράφους Α, Β, Γ του 
παρόντος άρθρου. Είναι επίσης ευθύνη του δημιουργού 
να εξασφαλίσει ότι η ιδιοκτησία που τίθεται σε δημόσια 
διάθεση δεν περιλαμβάνει πνευματική ή βιομηχανική 
ιδιοκτησία της οποίας η κυριότητα ανήκει σε άλλους. Για 
τη διευκόλυνση της εκτεταμένης διάδοσης της γνώσης 
της πνευματικής ή βιομηχανικής ιδιοκτησίας δημοσίως, 
ο δημιουργός παρέχει στο Πανεπιστήμιο πλήρη περιγρα¬ 
φή και τεκμηρίωση της ιδιοκτησίας εντύπως ή/και με τη 
μορφή πηγαίου κώδικα. Το υλικό αυτό συγκεντρώνεται 
στη βιβλιοθήκη του Πανεπιστημίου. 

ΣΤ. Γενικά 

Με την επιφύλαξη των παραγράφων Α, Β, Γ, Δ, Ε παρα¬ 
πάνω, η κυριότητα των πνευματικών δικαιωμάτων που 
δημιουργούνται στο Πανεπιστήμιο έχει ως εξής: 

ΣΤ1. Διατήρηση παραδοσιακών δικαιωμάτων 

Διατάξεις κυριότητας: ο δημιουργός διατηρεί όλα τα 
δικαιώματα στους ακόλουθους τύπους πνευματικής ή 
βιομηχανικής ιδιοκτησίας, χωρίς περιορισμούς: βιβλία 
(συμπεριλαμβανομένων των εγχειριδίων), εκπαιδευτικό 
διδακτικό υλικό, άρθρα, μυθιστορήματα, ποιήματα, μου¬ 
σικά έργα, δραματικές εργασίες, χορογραφικές εργασίες, 
εικονογραφικές, γραφικές και γλυπτικές εργασίες, κινη¬ 
ματογραφικές ταινίες και άλλες παρόμοιες οπτικοακου- 
στικές εργασίες, ανεξάρτητα από το επίπεδο χρήσης των 
πανεπιστημιακών εγκαταστάσεων. Αυτή η διάταξη δεν 
περιλαμβάνει το λογισμικό υπολογιστών (εκτός από το 
εκπαιδευτικό διδακτικό υλικό) ή τις βάσεις δεδομένων 
για τα οποία ισχύουν οι προβλέψεις των παραγράφων 
Γ και Δ. 

ΣΤ 2. Συνήθης χρήση των πανεπιστημιακών υποδομών 

Διατάξεις κυριότητας: Ο δημιουργός είναι κύριος 
όλης της πνευματικής ή βιομηχανικής ιδιοκτησίας που 
δημιουργείται με συνήθη χρήση των πανεπιστημιακών 
υποδομών, συμπεριλαμβανομένων των δικαιωμάτων 

πνευματικής ή βιομηχανικής ιδιοκτησίας στο λογισμικό 
υπολογιστών και τις βάσεις δεδομένων. 

ΣΤ3. Εκτεταμένη/ειδική χρήση των πανεπιστημιακών 
υποδομών - χωρίς εξωτερική ή εσωτερική υποστήριξη 

Διατάξεις κυριότητας: Ο δημιουργός έχει την κυριό¬ 
τητα της πνευματικής ή βιομηχανικής ιδιοκτησίας που 
δημιουργείται με εκτεταμένη χρήση των πανεπιστημια¬ 
κών υποδομών, αλλά χωρίς εξωτερική ή εσωτερική υπο¬ 
στήριξη, και διατηρεί την κυριότητα από την εμπορική 
ανάπτυξη της εν λόγω ιδιοκτησίας με την επιφύλαξη των 
εξής: (α) το Πανεπιστήμιο θα λάβει 15% των καθαρών 
εσόδων του δημιουργού από όλες τις πηγές (στην περί¬ 
πτωση των διπλωμάτων ευρεσιτεχνίας και των πνευμα¬ 
τικών δικαιωμάτων, αυτή η παροχή θα περιοριστεί στη 
διάρκεια ισχύος του διπλώματος ευρεσιτεχνίας ή των 
πνευματικών δικαιωμάτων) και (β) το Πανεπιστήμιο θα 
λάβει μια διαρκή, μη αποκλειστική, μη μεταβιβάσιμη, 
άδεια δικαιώματος χρήσης της πνευματικής ή βιομηχα¬ 
νικής ιδιοκτησίας. Στην περίπτωση του λογισμικού, αυτή 
η άδεια περιλαμβάνει την πρόσβαση από συγκεκριμέ¬ 
νο προσωπικό του Πανεπιστημίου στον πηγαίο κώδικα, 
μετά από εκτέλεση δεσμευτικής συμφωνίας εμπιστευ¬ 
τικότητας. Αν η πνευματική ή βιομηχανική ιδιοκτησία 
δημιουργείται απλώς από φοιτητή/ές, ο δημιουργός 
απαλλάσσεται από την υποχρέωση να πληρώσει στο 
Πανεπιστήμιο ένα μέρος των καθαρών εσόδων του, όχι 
όμως και από την υποχρέωση παραχώρησης άδειας 

χρήσης- 

4. Συμφωνίες συμβουλευτικών υπηρεσιών 

Διατάξεις κυριότητας: Η εργασία, που εκτελείται από 
το πανεπιστημιακό προσωπικό, όπως η παροχή συμβου¬ 
λευτικών υπηρεσιών σε εξωτερικές επιχειρήσεις, θεωρεί¬ 
ται ότι δεν περιλαμβάνει εκτεταμένη χρήση πανεπιστη¬ 
μιακών υποδομών και τα δικαιώματα της πνευματικής 
ή βιομηχανικής ιδιοκτησίας που δημιουργούνται στο 
πλαίσιο των συμφωνιών παροχής συμβουλευτικών υπη¬ 
ρεσιών διατηρούνται από τις εξωτερικές επιχειρήσεις ή 
τους εμπλεκόμενους από την πλευρά του Πανεπιστημί¬ 
ου, όπως διευκρινίζεται από τους όρους της συμφωνίας 
και τους όρους της παραγράφου 3, εδάφιο ΣΤ, στοιχείο 
2, παραπάνω. Η παροχή συμβουλευτικών υπηρεσιών 
δεν πρέπει να συνεπάγεται εκτεταμένη χρήση υποδο¬ 
μών του Πανεπιστημίου, χωρίς προηγούμενη συμφωνία. 
Οποιοδήποτε μέλος της Πανεπιστημιακής κοινότητας 
συμμετέχει στην παροχή συμβουλευτικών υπηρεσιών 
είναι υπεύθυνο για την εξασφάλιση ότι οι διατάξεις στις 
σχετικές συμφωνίες του δεν είναι σε σύγκρουση με την 
πολιτική και τις δεσμεύσεις του Πανεπιστημίου. 

Α. Γενικές διαδικασίες 

Α.1 Κοινοποίηση εργασίας 

Ο δημιουργός οποιοσδήποτε πνευματικής ή βιομηχα¬ 
νικής ιδιοκτησίας που ανήκει ή μπορεί να ανήκει στην 
κυριότητα του Πανεπιστημίου, στο πλαίσιο αυτής της 
πολιτικής, έχει υποχρέωση να ενημερώσει έγκαιρα και 
εγγράφωςτον Πρύτανη του Πανεπιστημίου και να υπο¬ 
γράψει οποιοδήποτε έγγραφο κρίνεται απαραίτητο για 
την προστασία των νόμιμων δικαιωμάτων του Πανεπι¬ 
στημίου και την υποβολή αιτήσεων διπλωμάτων ευρε¬ 
σιτεχνίας και εγγραφής πνευματικών δικαιωμάτων, όπου 


είναι απαραίτητο. Αυτή η κοινοποίηση στον Πρύτανη 
πρέπει να γίνεται, όταν είναι απαραίτητη η νομική προ¬ 
στασία της δημιουργίας και πριν από την πώληση της 
πνευματικής ή βιομηχανικής ιδιοκτησίας ή τη χρήση της 
για κέρδος ή τη δημόσια διάθεσή της. 

Α.2 Ανάπτυξη για εμπορικούς σκοπούς από το Πανε¬ 
πιστήμιο 

Όποτε το Πανεπιστήμιο αναλαμβάνει μια ανάπτυξη 
για εμπορικούς σκοπούς, το κάνει με τρόπο που παρέχει 
τη μεγαλύτερη δυνατή διάδοση των αποτελεσμάτων, 
αποφεύγοντας την παρεμπόδιση εφευρέσεων που θα 
είχαν όφελος για την κοινωνία, επιτρέποντας τη μη απο¬ 
κλειστική άδεια χρήσης σε λογικά αντίτιμα και δίνοντας 
έμφαση σε περισσότερο ευνοϊκή ή δωρεάν άδεια χρήσης 
σε μη κερδοσκοπικές φιλανθρωπικές οργανώσεις ή επι¬ 
χειρήσεις σε αναπτυσσόμενες χώρες. 

Α.3 Χρήση εσόδων από την πνευματική ή βιομηχανική 
ιδιοκτησία 

Το μερίδιο του Πανεπιστημίου από οποιαδήποτε έσο¬ 
δα από αυτήν την πολιτική θα χρησιμοποιηθεί για την 
αποζημίωση του Πανεπιστημίου για τις δαπάνες του για 
την εμπορική ανάπτυξη της πνευματικής ή βιομηχανικής 
ιδιοκτησίας. Οποιαδήποτε πρόσθετη επιστροφή στο Πα¬ 
νεπιστήμιο θα χρησιμοποιηθεί για την περαιτέρω προώ¬ 
θηση των ακαδημαϊκών σκοπών και των κατευθύνσεων 
του Πανεπιστημίου. 

Β. Επίλυση διενέξεων 

Αυτή η πολιτική είναι δεσμευτική για το Πανεπιστήμιο 
και το διδακτικό και ερευνητικό προσωπικό, το λοιπό 
προσωπικό και τους φοιτητές, για τη συμμετοχή τους 
σε ερευνητικά έργα/προγράμματα στο Πανεπιστήμιο 
ή για τη χρήση πανεπιστημιακής χρηματοδότησης και 
υποδομών. 

Οποιοδήποτε θέμα ερμηνείας ή αξίωσης που προκύ¬ 
πτει από ή σχετίζεται με αυτήν την πολιτική, ή διένεξη 
ως προς την κυριότητα δικαιωμάτων πνευματικής ή βιο¬ 
μηχανικής ιδιοκτησίας στο πλαίσιο αυτής της πολιτικής, 
επιλύεται με την υποβολή σχετικού αιτήματος στην Επι¬ 
τροπή Ερευνών και Διαχείρισης του ΕΛΚΕ. Η Επιτροπή 
Ερευνών και Διαχείρισης του ΕΛΚΕ διερευνά το θέμα και 
ενημερώνει τους εμπλεκόμενους για την απόφασή της, 
εντός 60 ημερών από την υποβολή του αιτήματος. 

Ο Πρύτανης συγκροτεί Επιτροπή Επίλυσης Θεμάτων 
Πνευματικής ή Βιομηχανικής Ιδιοκτησίας, η οποία απο- 
τελείται από τον Πρόεδρο της, ο οποίος είναι Καθηγητής 
πρώτης βαθμίδας ή Αναπληρωτής Καθηγητής, ένα μέλος 
ΔΕΠ από κάθε Ακαδημαϊκό Τμήμα του Πανεπιστημίου, 
έναν υποψήφιο διδάκτορα, έναν εκπρόσωπο των μετα¬ 
πτυχιακών φοιτητών του Ιδρύματος και έναν εκπρόσωπο 
των προπτυχιακών φοιτητών του Ιδρύματος, μετά από 
εισηγήσεις των οικείων συνελεύσεων και συλλόγων. Η 
Επιτροπή χρησιμοποιεί τις διατάξεις της παρούσας από¬ 
φασης για την επίλυση οποιοσδήποτε διένεξης. 

Άρθρο 5 

Πλαίσιο Διεξαγωγής Έρευνας και Υποχρεώσεις 

1. Η μονάδα μέσω της οποίας γίνεται η διοικητική και 
οικονομική διαχείριση των χρηματοδοτούμενων ερευ¬ 
νητικών έργων είναι ο Ειδικός Λογαριασμός Κονδυλίων 

Έρευνας, ο οποίος λειτουργεί σύμφωνα με την κείμενη 
νομοθεσία. 

2. Τα ερευνητικά έργα υλοποιούνται σύμφωνα με την 
κείμενη νομοθεσία, την παρούσα απόφαση, το πλαίσιο 
κανόνων των φορέων χρηματοδότησης και τον Οδηγό 
Χρηματοδότησης και Διαχείρισηςτου ΕΛΚΕτου Πανεπι¬ 
στημίου Πελοποννήσου. 

3.0 Επιστημονικός Υπεύθυνος (ΕΥ) ορίζεται με απόφα¬ 
ση της Επιτροπής Ερευνών και Διαχείρισης σύμφωνα με 
τον Οδηγό Χρηματοδότησης και Διαχείρισηςτου ΕΛΚΕ, 
ευθύνεται για την ορθή υλοποίηση και πιστοποίηση του 
φυσικού αντικειμένου του έργου και τη σκοπιμότητα των 
δαπανών που συνδέονται με την εκτέλεση του φυσικού 
αντικειμένου του έργου και παρακολουθεί το οικονομικό 
αντικείμενο του. 

4. Κάθε επιστημονικός υπεύθυνος ερευνητικού προ¬ 
γράμματος είναι υπεύθυνος έναντι του Πανεπιστημίου 
τόσο ως προς τις συμβατικές υποχρεώσεις προς τον 
εκάστοτε χρηματοδοτικό φορέα, όσο και για την άρτια 
επιστημονική ποιότητα του εκτελούμενου έργου. 

5. Ο Επιστημονικός Υπεύθυνος επιλέγει τα μέλη της 
ερευνητικής ομάδας του έργου σύμφωνα με την κεί¬ 
μενη νομοθεσία, το πλαίσιο κανόνων του φορέα χρη¬ 
ματοδότησης και της σχετικής πρόσκλησης υποβολής 
προτάσεων. 

6. Τα μέλη του διδακτικού και ερευνητικού προσω¬ 
πικού και οι φοιτητές υποχρεούνται να αναφέρουν την 
ακριβή ιδιότητα τους σε κάθε δημοσιοποίηση του ερευ¬ 
νητικού και επιστημονικού έργου τους. Τα μέλη του δι¬ 
δακτικού και ερευνητικού προσωπικού και οι φοιτητές 
υποχρεούνται να αναρτούν είτε στην ιστοσελίδα του 
Τμήματος είτε σε προσωπική ιστοσελίδα, η οποία συνδέ¬ 
εται με την ιστοσελίδα του Τμήματος με υπερσύνδεσμο, 
τις δημοσιεύσεις και την ερευνητική τους δραστηριό¬ 
τητα. 

7. Κάθε Τμήμα διατηρεί συνολικό μητρώο δημοσιεύ¬ 
σεων των μελών του, βάσει της ετήσιας έκθεσης δρα¬ 
στηριοτήτων, την οποία καταθέτουν οι Πρόεδροι των 

Τμημάτων. 

8. Για τη χρήση των υποδομών του Πανεπιστημίου 
προς εκτέλεση χρηματοδοτούμενων ερευνητικών έργων 
ή την παροχή συμβουλευτικών υπηρεσιών, των οποίων 
τη διαχείριση δεν έχει ο Ειδικός Λογαριασμός Κονδυλίων 
Έρευνας, απαιτείται ειδική άδεια της Συγκλήτου. 

Άρθρο 6 

Κανόνες που διέπουν ερευνητικά έργα 
χρηματοδοτούμενα από εξωτερικούς φορείς 

1. Υποβολή ερευνητικών προτάσεων 

Το διδακτικό και ερευνητικό προσωπικό που θέλει 
να υποβάλει πρόταση ή να συμμετέχει σε πρόταση για 
οποιοσδήποτε είδους εξωτερικά χρηματοδοτημένου 
ερευνητικού προγράμματος (εμπορικού, συμβουλευτι¬ 
κών υπηρεσιών, της Ευρωπαϊκής Επιτροπής κ.λπ.) πρέπει 
να ενημερώνει την Επιτροπή Ερευνών και Διαχείρισης 
του ΕΛΚΕ. 

Για την προετοιμασία του προϋπολογισμού του προτει- 
νόμενου ερευνητικού έργου υιοθετείται η μεθοδολογία 
υπολογισμού παραγωγικών ωρών και ωριαίων αμοιβών 


για όλες τις κατηγορίες προσωπικού, την οποία εγκρίνει 
η Επιτροπή Ερευνών και Διαχείρισηςτου ΕΛΚΕ. Κατά την 
προετοιμασία του προϋπολογισμού προσδιορίζεται ο 
άμεσος ή έμμεσος τρόπος συνεισφοράς του ερευνητι¬ 
κού έργου (σε περίπτωση χρηματοδότησης) στον Ειδικό 
Λογαριασμό Κονδυλίων Έρευνας του Πανεπιστημίου (για 
παράδειγμα μέσω της παρακράτησης μέρους του προϋ¬ 
πολογισμού του έργου ή μέσω της ανάθεσης σύμβασης 
έργου διοικητικής υποστήριξης). 

Η τελική έγκριση για τα οικονομικά και διοικητικά ζη¬ 
τήματα των ερευνητικών προτάσεων υπογράφεται από 
τον Πρόεδρο της Επιτροπής Ερευνών και Διαχείρισης του 
ΕΛΚΕ. Σε αντίθετη περίπτωση, ο Ειδικός Λογαριασμός 
Κονδυλίων Έρευνας δεν θα αναλαμβάνει τη διαχείριση 
του ερευνητικού έργου σε περίπτωση χρηματοδότησης 
της πρότασης. 

2. Υλοποίηση ερευνητικών έργων 

Ο Ειδικός Λογαριασμός Κονδυλίων Έρευνας αναλαμ¬ 
βάνει, μετά από σχετική αίτηση του Επιστημονικού Υπευ¬ 
θύνου, τη διαχείριση ενός ερευνητικού έργου. Ο Ειδικός 
Λογαριασμός Κονδυλίων Έρευνας δεν αναλαμβάνει τη 
διαχείριση έργων στον προϋπολογισμό των οποίων δεν 
υπάρχει πρόβλεψη άμεσης ή έμμεσης συνεισφοράς τους 
σε αυτόν (για παράδειγμα μέσω της παρακράτησης μέ¬ 
ρους του προϋπολογισμού του έργου ή μέσω της ανά¬ 
θεσης σύμβασης έργου διοικητικής υποστήριξης). 

Οι ομάδες έργου των ερευνητικών έργων υιοθετούν 
πάντα τις διαδικασίες που θεσπίζουν ο Ειδικός Λογαρια¬ 
σμός Κονδυλίων Έρευνας και η Επιτροπή Ερευνών και 
Διαχείρισης και όσα αναφέρονται στον Οδηγό Χρημα¬ 
τοδότησης και Διαχείρισης του ΕΛΚΕ. 

Η Μονάδα Οικονομικής και Διοικητικής Υποστήριξης 
του ΕΛΚΕ διατηρεί αρχείο με όλες τις λεπτομέρειες για 
κάθε έργο που διαχειρίζεται. Το αρχείο είναι πάντα στη 
διάθεση της Επιτροπής Ερευνών και Διαχείρισης του 
ΕΛΚΕ. 

Σε περιπτώσεις καθυστέρησης λήψης προκαταβολών 
ή άλλων δόσεων χρηματοδότησης ενός έργου από τον 
αρμόδιο φορέα χρηματοδότησης, το Πανεπιστήμιο μπο¬ 
ρεί να εγκρίνει τη χορήγηση ταμειακών διευκολύνσεων 
στο έργο, μετά από αίτηση του Επιστημονικού Υπευθύ¬ 
νου, ώστε να μπορεί να προχωρήσει η υλοποίηση του 
έργου. 

Η ανάθεση συμβάσεων υπεργολαβίας για την υλοποίη¬ 
ση τμήματος των δραστηριοτήτων ενός έργου αποτελεί 
ευθύνη του επιστημονικού υπευθύνου. Αυτές οι δρα¬ 
στηριότητες βρίσκονται στο πλαίσιο του προϋπολογι¬ 
σμού του έργου, των όρων της σχετικής σύμβασης και 
της πολιτικής υπεργολαβιών, όπως ορίζεται στον Οδηγό 
Χρηματοδότησης και Διαχείρισηςτου ΕΛΚΕ. 

Σε περίπτωση που ένα μέλος του διδακτικού και ερευ¬ 
νητικού προσωπικού αποτυγχάνει να ικανοποιήσει τις 
υποχρεώσεις του με βάση τη σύμβαση ενός ερευνητικού 
έργου ή αν αποδειχθεί ότι είχε πρόθεση κακής συμπε¬ 
ριφοράς, και αυτά οδηγήσουν σε οικονομικές ζημίες οι 
οποίες αφορούν το Πανεπιστήμιο, το μέλος του διδα¬ 
κτικού και ερευνητικού προσωπικού είναι υπεύθυνο να 
αποζημιώσει στο ακέραιο το Πανεπιστήμιο για τις ζημίες 
που προκλήθηκαν. Αυτό δεν ισχύει σε περιπτώσεις που 

ανακύπτουν προβλήματα υγείας, όπου σαφώς δεν υπάρ¬ 
χει πρόθεση κακής συμπεριφοράς. 

3. Κεφάλαια του Πανεπιστημίου για την Έρευνα 

Τα έσοδα που συγκεντρώνονται από σχετικές παρα¬ 
κρατήσεις, σύμφωνα με τις αποφάσεις και τον Οδηγό 
Χρηματοδότησης και Διαχείρισης του ΕΛΚΕ , από εξω¬ 
τερικά χρηματοδοτούμενα ερευνητικά έργα, χορηγίες, 
χρηματοδοτήσεις από τρίτους κ.λπ. συγκεντρώνονται 
στο αποθεματικό του Ειδικού Λογαριασμού Κονδυλίων 
Έρευνας. Οι αποφάσεις για την αξιοποίηση των κεφα¬ 
λαίων αυτών λαμβάνονται από την Επιτροπή Ερευνών 
και Διαχείρισης του ΕΛΚΕ και τη Σύγκλητο του Πανεπι¬ 
στημίου σύμφωνα με την κείμενη νομοθεσία. Αυτά τα 
κεφάλαια μπορούν να χρησιμοποιηθούν σύμφωνα με 
την κείμενη νομοθεσία και στο πλαίσιο ενίσχυσης της 
έρευνας του Πανεπιστημίου για να χρηματοδοτήσουν: 

■ Συμμετοχή ερευνητών σε συνέδρια, σεμινάρια και 
συναντήσεις για τον συντονισμό δραστηριοτήτων, οι 
οποίες απαιτούνται για την υποβολή προτάσεων ερευνη¬ 
τικών έργων χρηματοδοτούμενων εκτός Πανεπιστημίου. 

• Διοικητικά έξοδα που σχετίζονται με την παροχή των 
υπηρεσιών υποστήριξης στους ερευνητές, τη Μονάδα 
Οικονομικής και Διοικητικής Υποστήριξης του ΕΛΚΕ και 
την Επιτροπή Ερευνών και Διαχείρισης του ΕΛΚΕ. 

■ Οποιεσδήποτε άλλες σχετικές δραστηριότητες, οι 
οποίες εγκρίνονται από την Επιτροπή Ερευνών και Δι¬ 
αχείρισης του ΕΛΚΕ. 

• Οργάνωση σεμιναρίων εκπαίδευσης για το διδακτικό 
και ερευνητικό προσωπικό του Πανεπιστημίου. Αυτά τα 
σεμινάρια οργανώνονται μόνο αν βοηθούν και διευκολύ¬ 
νουν τους ερευνητές να ενισχύσουν και να αναπτύξουν 
περισσότερο τις γνώσεις τους σε θέματα που σχετίζονται 
με τα επιστημονικά τους πεδία και τους βοηθούν να σχε¬ 
διάσουν και να υλοποιήσουν ερευνητικά έργα. 

• Αγορά λογισμικού, υλικού και εξοπλισμού που απαι¬ 
τείται από διδακτικό και ερευνητικό προσωπικό για την 
υλοποίηση ερευνητικών έργων. 

• Χρηματοδότηση των δράσεων ενίσχυσης της ερευνη¬ 
τικής δραστηριότητας του Ιδρύματος και των δράσεων 
επιβράβευσης. 

Άρθρο 7 

Ενίσχυση της ερευνητικής δραστηριότητας 
από πόρους του Ιδρύματος και Επιβράβευση 

1. Με απόφαση της Συγκλήτου, έπειτα από εισήγηση 
της Επιτροπής Ερευνών και Διαχείρισης του ΕΛΚΕ, κάθε 
χρόνο μέρος του αποθεματικού του Ειδικού Λογαρια¬ 
σμού Κονδυλίων Έρευνας και σχετικών χορηγιών μπορεί 
να διατίθεται για την υλοποίηση δράσεων ενίσχυσης της 
ερευνητικής δραστηριότηταςτου Ιδρύματος καιγιατην 
επιβράβευση Καθηγητών που διακρίνονται για τις ερευ¬ 
νητικές τους επιδόσεις. 

2. Οι δράσεις ενίσχυσης της έρευνας περιλαμβάνουν: 

• Υποτροφίες εκπόνησης διδακτορικών διατριβών. 

• Βραβεία έρευνας του Ιδρύματος. 

• Παροχές σε μέλη ΔΕΠ που διακρίνονται για τις ερευ¬ 
νητικές τους επιδόσεις. 

• Κατανομή προϋπολογισμού στα Τμήματα για την ενί¬ 
σχυση της ερευνητικής τους δραστηριότητας. 


■ Οποιαδήποτε άλλη δράση ενίσχυσης της έρευνας 
εγκριθεί από τη Σύγκλητο. 

Η Σύγκλητος, έπειτα από εισήγηση της Επιτροπής 
Ερευνών και Διαχείρισης του ΕΛΚΕ, αποφασίζει σχετικά 
με το ποιες από τις παραπάνω δράσεις υλοποιεί κάθε 
χρόνο και την κατανομή σχετικού προϋπολογισμού ανά 
δράση. 

3. Υποτροφίες εκπόνησης διδακτορικών διατριβών 

Η Σύγκλητος, έπειτα από εισήγηση της Επιτροπής 

Ερευνών και Διαχείρισης του ΕΛΚΕ, κάθε χρόνο ορίζει 
τις θεματικές περιοχές που θα δοθούν υποτροφίες. 

Δικαίωμα υποβολής προτάσεων χορήγησης υποτρο¬ 
φιών για εκπόνηση διδακτορικής διατριβής έχουν όλα 
τα μέλη ΔΕΠ του Ιδρύματος. Κάθε μέλος ΔΕΠ μπορεί να 
υποβάλλει μέχρι μία πρόταση ανά έτος. Η πρόταση, προ- 
κειμένου να γίνει δεκτή για αξιολόγηση, θα πρέπει να 
έχει συνταχθεί σύμφωνα με συγκεκριμένο πρότυπο που 
παρέχει η Επιτροπή Ερευνών και Διαχείρισης του ΕΛΚΕ. 

Η αξιολόγηση των προτάσεων, που υποβάλλονται, 
γίνεται με βαθμολογία σε συγκεκριμένα κριτήρια και 
αλγόριθμο που καθορίζει η Επιτροπή Ερευνών και Δια¬ 
χείρισης του ΕΛΚΕ. Η αξιολόγηση των προτάσεων γίνεται 
από εξωτερικούς κριτές με το ίδιο αντικείμενο με εκείνο 
της πρότασης, οι οποίοι επιλέγονται από την Επιτροπή 
Ερευνών και Διαχείρισης του ΕΛΚΕ. Η υποτροφία δεν 
μπορεί να χορηγηθεί σε υποψήφιο διδάκτορα, ο οποίος 
έχει ήδη αρχίσει την εκπόνηση της διδακτορικής του 
διατριβής. 

Στο τέλος κάθε έτους υποβάλλεται λεπτομερής έκθεση 
από τον επιβλέποντα της διατριβής, που θα περιλαμβά¬ 
νει και τις δημοσιεύσεις που προέκυψαν από το έργο. Σε 
περίπτωση μη υποβολής έκθεσης θα αναστέλλεται η 
υποτροφία και ο επιβλέπων τη διατριβή θα καλείται να 
παρέχει τις απαραίτητες εξηγήσεις Η Επιτροπή Ερευνών 
και Διαχείρισης του ΕΛΚΕ μπορεί να διακόψει την υπο¬ 
τροφία σε περίπτωση που δεν θεωρήσει ικανοποιητικές 
τις εξηγήσεις. Η τελική έκθεση, μαζί με όλες τις δημοσιεύ¬ 
σεις και ανακοινώσεις που προέκυψαν, θα υποβάλλεται 
εντός εξαμήνου από τη λήξη του έργου. 

4. Βραβεία έρευνας του Ιδρύματος 

Τα βραβεία έρευνας προκηρύσσονται από τη Σύγκλη¬ 
το, έπειτα από εισήγηση της Επιτροπής Ερευνών και Δι¬ 
αχείρισης του ΕΛΚΕ. 

Τα βραβεία έρευνας απονέμονται στα μέλη ΔΕΠ του 
Ιδρύματος για την προώθηση της έρευνας τους. Τα βρα¬ 
βεία έρευνας παρέχουν υποστήριξη για ερευνητικά έργα 
ετήσιας διάρκειας σε πρώιμο στάδιο, τα οποία μπορεί να 
οδηγήσουν σε υποβολή προτάσεων εξωτερικής χρημα¬ 
τοδότησης ή σε αύξηση της αναγνώρισης της έρευνας 
του Πανεπιστημίου. Τα βραβεία έρευνας μπορούν να 
καλύψουν ποικίλες δαπάνες, όπως αμοιβές ερευνητών 
(αλλά όχι των επιστη μονικών υπευθύνων), ταξίδια, εξο¬ 
πλισμό και άλλες δαπάνες. 

Δικαίωμα υποβολής προτάσεων για βραβεία έρευνας 
έχουν όλοι τα μέλη ΔΕΠ του Ιδρύματος. Κάθε καθηγη¬ 
τής μπορεί να υποβάλλει μέχρι μια πρόταση ανά έτος. 
Η πρόταση, προκειμένου να γίνει δεκτή για αξιολόγηση, 
θα πρέπει να έχει συνταχθεί σύμφωνα με συγκεκριμένο 
πρότυπο που παρέχει η Επιτροπή Ερευνών και Διαχείρι- 

σης του ΕΛΚΕ. Η αξιολόγηση των προτάσεων, που υπο¬ 
βάλλονται, γίνεται με βαθμολογία σε συγκεκριμένα κρι¬ 
τήρια και αλγόριθμο που καθορίζει η Επιτροπή Ερευνών 
και Διαχείρισης του ΕΛΚΕ. Η αξιολόγηση των προτάσεων 
γίνεται από εξωτερικούς κριτές με το ίδιο αντικείμενο 
με εκείνο της πρότασης, οι οποίοι επιλέγονται από την 
Επιτροπή Ερευνών και Διαχείρισης του ΕΛΚΕ. 

Οι Επιστημονικοί Υπεύθυνοι των έργων που λαμβά¬ 
νουν βραβείο έρευνας συνεχίζουν να λαμβάνουν τη σχε¬ 
τική χρηματοδότηση όσο υπηρετούν στο Ίδρυμα. Οι Επι¬ 
στημονικοί Υπεύθυνοι των έργων που επιλέγονται, είναι 
υποχρεωμένοι να υποβάλλουν στην Επιτροπή Ερευνών 
και Διαχείρισης του ΕΛΚΕ, επιστημονική και οικονομική 
αναφορά, αμέσως μετά την ολοκλήρωση του έργου. Σε 
αντίθετη περίπτωση, οι Επιστημονικοί Υπεύθυνοι απο¬ 
κλείονται από κάθε δράση ενίσχυσης της έρευνας του 
Ιδρύματος. 

5. Παροχές στα μέλη ΔΕΠ που διακρίνονται για τις ερευ¬ 
νητικές τους επιδόσεις 

Με απόφαση της Συγκλήτου, χορηγούνται πρόσθετες 
παροχές στα μέλη ΔΕΠ που διακρίνονται για τις ερευνητι¬ 
κές τους επιδόσεις. Η απόφαση θα θέτει τα κριτήρια και 
τη διαδικασία χορήγησης των παροχών. Οι πρόσθετες 
παροχές συνίστανται ιδίως στην κάλυψη εξόδων συμμε¬ 
τοχής σε συνέδρια ή ερευνητικής δραστηριότητας στο 
εξωτερικό, στις προμήθειες εξοπλισμού και βιβλίων. 

6. Κατανομή προϋπολογισμού στα Τμήματα για την 
ενίσχυση της ερευνητικής τους δραστηριότητας Με από¬ 
φαση της Συγκλήτου κατανέμεται προϋπολογισμός στα 
Τμήματα για την ενίσχυση της ερευνητικής τους δρα¬ 
στηριότητας. Για την κατανομή λαμβάνεται ιδίως υπόψη 
ο αριθμός των Καθηγητών και των ενεργών φοιτητών 
προπτυχιακών, μεταπτυχιακών και διδακτορικών σπου¬ 
δών, ο αριθμός των ερευνητικών προγραμμάτων και το 
ύψος των προϋπολογισμών τους. 

Άρθρο 8 

Εξοπλισμός που αποκτάται 
μέσω ερευνητικών έργων 

1. Εξοπλισμός που αποκτάται με κεφάλαια του Πανε¬ 
πιστημίου 

Όλος ο εξοπλισμός που έχει αποκτηθεί από κεφάλαια 
τα οποία προέρχονται άμεσα από το Πανεπιστήμιο ανή¬ 
κει στοΤμήμα ή στο Εργαστήριο με το οποίο συνδέθηκε 
το διδακτικό και ερευνητικό προσωπικό που συμμετείχε 
στο σχετικό ερευνητικό έργο κατά την υλοποίησή του. 

2. Εξοπλισμός που αγοράζεται με εξωτερική χρημα¬ 
τοδότηση 

Ο εξοπλισμός (λογισμικό και υλικό) παρέχεται συχνά, 
πλήρως ή εν μέρει, στο πλαίσιο του προϋπολογισμού των 
ερευνητικών προτάσεων χρηματοδότησης από εξωτερι¬ 
κούς φορείς για να δοθεί η δυνατότητα στα μέλη του δι¬ 
δακτικού και ερευνητικού προσωπικού να υλοποιήσουν 
αποδοτικά την έρευνα τους. Αυτός ο εξοπλισμός ανήκει 
στο Πανεπιστήμιο, αλλά παραμένει στο Εργαστήριο ή 
στοΤμήματου διδακτικού και ερευνητικού προσωπικού, 
το οποίο συμμετέχει στο σχετικό χρηματοδοτούμενο 
έργο.Το συγκεκριμένο διδακτικό και ερευνητικό προσω¬ 
πικό είναι υπεύθυνο για την επίβλεψη του εξοπλισμού, 


ακόμα και μετά τη λήξη του έργου. Σε περίπτωση απο¬ 
χώρησης του διδακτικού ή ερευνητικού προσωπικού, ο 
εξοπλισμός παραμένει ιδιοκτησία του Εργαστηρίου ή του 
Τμήματος στο οποίο ανήκε το διδακτικό και ερευνητικό 
προσωπικό. 

Στην περίπτωση που κάποιο μέλος διδακτικού και 
ερευνητικού προσωπικού λαμβάνει εξοπλισμό μέσω 
εξωτερικής χρηματοδότησης, η οποία δεν λαμβάνεται 
μέσω του Πανεπιστημίου, ο εξοπλισμός ανήκει στοΤμή¬ 
μα ή στο Εργαστήριο, στο οποίο εργάζεται το διδακτικό 
ή ερευνητικό προσωπικό που προσέλκυσε τη χρημα¬ 
τοδότηση. Το διδακτικό και ερευνητικό προσωπικό εν- 
θαρρύνεται να αναζητά εξωτερική χρηματοδότηση για 
την αναβάθμιση ή αντικατάσταση του ερευνητικού του 
εξοπλισμού. 

3. Μεταφορά εξοπλισμού 

Ο εξοπλισμός που αγοράζεται με εξωτερική χρημα¬ 
τοδότηση δεν μπορεί να μεταφερθεί από ένα Τμήμα σε 
ένα άλλο μέσα στο Πανεπιστήμιο, χωρίς τη συγκατάθεση 
του Εργαστηρίου/Τμήματος, στο οποίο ανήκει. Ο εξοπλι¬ 
σμός που χρηματοδοτείται με εξωτερική ή εσωτερική 
χρηματοδότηση και δεν απαιτείται πλέον από τον κύριο 
ερευνητή, πρέπει να διατεθεί σε έναν άλλο κύριο ερευνη¬ 
τή από το ίδιο Εργαστήριο ή Τμήμα του Πανεπιστημίου. 
Αυτή η μεταφορά πρέπει να γίνεται χωρίς κόστος. 

Άρθρο 9 

Τιμητικές Ερευνητικές Θέσεις 

1. Επίτιμοι Ερευνητικοί Συνεργάτες 

Το Πανεπιστήμιο μπορεί να απονείμει τον τίτλο του Επί¬ 
τιμου Ερευνητικού Συνεργάτη σε μέλη της ερευνητικής 
κοινότητας που έχουν συνταξιοδοτηθεί και επιθυμούν 
να συνεχίσουν την ερευνητική τους δραστηριότητα ή σε 
άλλα μέλη της κοινότητας τα οποία εμπλέκονται ενεργά 
στην έρευνα και επιθυμούν να σχετιστούν με το Πανε¬ 
πιστήμιο προς αμοιβαίο όφελος και των δύο πλευρών. 
Οι Επίτιμοι Ερευνητικοί Συνεργάτες προσλαμβάνονται 
για μια περίοδο τριών ετών, με δυνατότητα ανανέωσης 
με απόφαση της Συγκλήτου έπειτα από εισήγηση της 
οικείας Κοσμητείας. 

Οι Επίτιμοι Ερευνητικοί Συνεργάτες μπορούν να κλη¬ 
θούν να αναλάβουν μερικές ή όλες τις παρακάτω δρα¬ 
στηριότητες, ή οποιεσδήποτε άλλες καθοριστούν: 

• Να αναλάβουν ή να συνεχίσουν ερευνητικά έργα στο 
Πανεπιστήμιο. 

• Να βοηθήσουν ή να συνεργαστούν στο πλαίσιο της 
προετοιμασίας προτάσεων εξωτερικής ή εσωτερικής 
χρηματοδότησης. 

• Να ξεκινήσουν ή να βοηθήσουν στη συγγραφή προ¬ 
τάσεων έρευνας. 

• Να λειτουργήσουν ως σύμβουλοι του διδακτικού και 
ερευνητικού προσωπικού και τον φοιτητών με την πα¬ 
ροχή συμβουλών και βοήθειας στο πεδίο της εμπειρίας 
τους. 

• Να προσφέρουν συμβουλές στο διδακτικό και ερευ¬ 
νητικό προσωπικό σε Θέματα έρευνας. 

• Να συμβουλεύουν το διδακτικό και ερευνητικό προ¬ 
σωπικό σε ακαδημαϊκά θέματα και θέματα προγραμμά¬ 
των σπουδών. 

• Να συμμετέχουν σε συναντήσεις του οικείου Τμήμα¬ 
τος ή Σχολής κατόπιν πρόσκλησης. 

• Να παρουσιάζουν τα πορίσματα τους περιστασιακά 
σε προσκεκλημένες ομιλίες, σεμινάρια και επιδείξεις, 
μετά από αμοιβαία συμφωνία. 

2. Επώνυμες έδρες με έμφαση στην έρευνα 

Για την ίδρυση επώνυ μων εδρών με έμφαση στην έρευ¬ 
να ισχύουν όσα αναφέρονται στην κείμενη νομοθεσία. 
Στόχος των επώνυμων εδρών με έμφαση στην έρευνα 
είναι η ενίσχυση της ερευνητικής δραστηριότητας του 
Πανεπιστημίου και η σύνδεση με τη βιομηχανία και τον 
παραγωγικό ιστό. 

Ο κάτοχος μιας επώνυμης έδρας με έμφαση στην έρευ¬ 
να αναμένεται να αναπτύξει και να καθοδηγήσει μια δια¬ 
κεκριμένη ερευνητική ομάδα, η οποία θα έχει στόχο τη 
δημοσίευση των αποτελεσμάτων της έρευνας της όσο 
το δυνατόν περισσότερο, προκειμένου να κερδίσει τη 
διεθνή αναγνώριση. 

Για κάθε επώνυμη έδρα με έμφαση στην έρευνα το 
Πανεπιστήμιο επιλέγει ερευνητές οι οποίοι συμπληρώ¬ 
νουν το στρατηγικό σχέδιο του Πανεπιστημίου για την 
έρευνα. Η Σύγκλητος συγκροτεί τριμελή επιτροπή αξιο¬ 
λόγησης από εμπειρογνώμονες από όλο τον κόσμο, οι 
οποίοι αξιολογούν τις υποψηφιότητες και καταθέτουν 
σχετική εισήγηση στη Σύγκλητο. Η Σύγκλητος επιλέγει 
αυτόν που καταλαμβάνει την επώνυμη έδρα και τη δι¬ 
άρκεια της θητείας του. 

Άρθρο 10 

Εφαρμογή Ειδικών Διατάξεων 

Για τα Επιστημονικά και Τεχνολογικά Πάρκα, τις επιχει¬ 
ρήσεις έντασης γνώσης, τους τεχνοβλαστούς (5ρίη-οίί, 
5ρίπ-ουΐ) και τα λοιπά ειδικότερα θέματα που αφορούν 
την έρευνα που διεξάγεται στο Πανεπιστήμιο εφαρμό¬ 
ζονται οι εκάστοτε ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 


Αριθμ. 7364 _ (2) 

Ίδρυση Εργαστηρίου με την ονομασία «Εργαστή¬ 
ριο Ασυρμάτων και Κινητών Επικοινωνιών» στο 
Τμήμα Πληροφορικής και Τηλεπικοινωνιών της 
Σχολής Οικονομίας, Διοίκησης και Πληροφορι¬ 
κής του Πανεπιστημίου Πελοποννήσου. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του κεφαλαίου Ε' «Εργαστήρια και 
Μουσεία» του ν. 4485/2017 (ΦΕΚ 114/04.08.2017, τ.Α'). 

2. Τις διατάξεις του άρθρου 96 του ν. 4310/2014 
ΦΕΚ 258/08.12.2014, τ.Α') «Έρευνα,Τεχνολογική Ανάπτυ¬ 
ξη και Καινοτομία και άλλες διατάξεις». 

3. Τις διατάξεις του π.δ. 70/2013 (ΦΕΚ 119/28.05.2013, 
τ.Α') «Κατάργηση και Συγχώνευση Τμημάτων, Κατάργη¬ 


ση, Μετονομασία και Συγκρότηση Σχολών στο Πανεπι¬ 
στήμιο Πελοποννήσου». 

4. Το γεγονός ότι μέχρι και σήμερα δεν έχει εκδοθεί ο 
Οργανισμός του Πανεπιστημίου Πελοποννήσου βάσει 
του άρθρου 5 του ν. 4009/2011 (ΦΕΚ ΑΊ95). 

5. Το απόσπασμα πρακτικών της 3ης /04.10.2017 Συνέ- 
λευσηςτου τμήματος Πληροφορικής και Τηλεπικοινωνι¬ 
ών της Σχολής Οικονομίας, Διοίκησης και Πληροφορικής 
(3ης/04.10.2017). 

6. Την απόφαση 16/17.10.2017 της 113ης συνεδρίασης 
της Συγκλήτου του Πανεπιστημίου Πελοποννήσου σχε¬ 
τικά με την έγκριση εργαστηρίου με τίτλο «Εργαστήριο 
Ασυρμάτων και Κινητών Επικοινωνιών». 

7. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98, τ.Α'). 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

Την Ίδρυση Εργαστηρίου με την ονομασία «Εργαστή¬ 
ριο Ασυρμάτων και Κινητών Επικοινωνιών» στο Τμήμα 
Πληροφορικής και Τηλεπικοινωνιών της Σχολής Οικονο¬ 
μίας, Διοίκησης και Πληροφορικής του Πανεπιστήμιου 
Πελοποννήσου και τον καθορισμό του εσωτερικού του 
κανονισμού λειτουργίας ως ακολούθως: 

Άρθρο 1 

Ίδρυση 

Ιδρύεται στο Τμήμα Πληροφορικής και Τηλεπικοινω¬ 
νιών του Πανεπιστημίου Πελοποννήσου Εργαστήριο με 
τίτλο: «Εργαστήριο Ασυρμάτων και Κινητών Επικοινωνι¬ 
ών», το οποίο εξυπηρετεί διδακτικές και ερευνητικές ανά¬ 
γκες του Τμή ματος στο γνωστικό πεδίο των Ασυρμάτων 
και Κινητών Επικοινωνιών. 

Άρθρο 2 

Αντικείμενα δραστηριότητας 
Περιοχή δραστηριότητας του Εργαστηρίου είναι το 
γνωστικό αντικείμενο των Ασυρμάτων και Κινητών Επι¬ 
κοινωνιών και των σχετικών επιστημονικών περιοχών. 
Ενδεικτικά περιλαμβάνονται οι ακόλουθες περιοχές: 

ί. Μοντελοποίηση ασύρματης διάδοσης. Ανάπτυξη 
στοχαστικών και ντετερμινιστικών μοντέλων. 

Μ. Μετρήσεις σε ασύρματα τηλεπικοινωνιακά συστή¬ 
ματα και δίκτυα: 

3. Μετρήσεις ραδιοκάλυψης, 
ό. Μετρήσεις ραδιοεπαφής (θίΜηΐθΐΊπςθ). 
ς. Μετρήσεις ραδιοκαναλιού στενής και ευρείας ζώνης, 
ά. Μετρήσεις ηλεκτρομαγνητικής ακτινοβολίας: Έλεγ¬ 
χος με ελληνικά, ευρωπαϊκά και διεθνή επίπεδα αναφο¬ 
ράς. 

ίίί. Κεραίες, έξυπνες κεραίες και συστήματα ΜΙΜΟ 
ίν.Τεχνικές ασύρματης ψηφιακής μετάδοσης 
ν. Συστήματα και δίκτυα δορυφορικών επικοινωνιών 
νί. Συστήματα και δίκτυα κινητών και ασυρμάτων επι¬ 
κοινωνιών 

νϋ. Συστήματα και δίκτυα οπτικών-ασυρμάτων επι¬ 
κοινωνιών 

νίϋ. Μελέτες επίδοσης ασυρμάτων τηλεπικοινωνιακών 
συστημάτων και δικτύων 

ίχ. Σχεδίαση και διαστασιοποίηση δικτύων ασυρμάτων 
συστημάτων 

Άρθρο 3 
Αποστολή 

Το εργαστήριο έχει ως αποστολή: 
ί. Την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του 
Τμήματος Πληροφορικής και Τηλεπικοινωνιών καθώς 
και άλλων τμημάτων του Πανεπιστημίου Πελοποννήσου 
σε γενικά και ειδικά θέματα του πεδίου των ασυρμάτων 
και κινητών επικοινωνιών. 

ϋ.Τη σύνδεση και συνεργασία κάθε μορφής με κέντρα 
ερευνών, φορείς και ακαδημαϊκά ιδρύματα ημεδαπής 
και αλλοδαπής, εφόσον οι επιστημονικοί στόχοι, συ¬ 
μπίπτουν, συμβαδίζουν και αλληλοσυμπληρώνονται με 
εκείνους του εργαστηρίου. 

ίϋ.Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων, συνεδρίων και άλλων επι¬ 
στημονικών εκδηλώσεων, την πραγματοποίηση δημοσι¬ 
εύσεων και εκδόσεων και την πρόσκληση για συμμετοχή 
Ελλήνων και ξένων αναγνωρισμένων επιστημόνων. 

ίν.Την ανάπτυξη προϊόντων και παροχή υπηρεσιών σε 
ιδιώτες, καθώς και σε κάθε μορφής οργανισμούς σύμφω¬ 
να με τα προβλεπόμενα στη σχετική νομοθεσία. 

ν.Την κάλυψη των αναγκών διδασκαλίας και έρευνας 
κοινών διαπανεπιστημιακών συνεργασιών, στα οποία 
συμμετέχει το Πανεπιστήμιο Πελοποννήσου. 

νί.Τη διεξαγωγή ερευνητικού έργου σε θέματα συναφή 
με τα διδακτικά και ερευνητικά αντικείμενα του εργαστη¬ 
ρίου και την υποστήριξη διδακτορικής και μεταδιδακτο¬ 
ρικής έρευνας εντός του ίδιου πλαισίου. 

νϋ. Την ανάπτυξη και καλλιέργεια νέων ερευνητικών 
προγραμμάτων για τη μεθοδολογική και επιστημονικό- 
τεχνική ανάπτυξη των σχετικών με τη φύση του εργα¬ 
στηρίου πεδίων, ιδίως στα πλαίσια διαπανεπιστημιακών 
προγραμμάτων της Ευρωπαϊκής Κοινότητας. 

νίϋ. Το συντονισμό των σχετικών προγραμμάτων σε 
όλους τους επιμέρους ερευνητικούς χώρους και τη λει¬ 
τουργική διασύνδεσή τους από επιστημονική και διοι¬ 
κητική άποψη. 

ίχ. Τη δημιουργία θεωρητικής, επιστημονικής και τε¬ 
χνολογικής υποδομής και τη γενικότερη συμβολή για 
την αρτιότερη διδασκαλία των σχετικών με τα αντικείμε¬ 
να του εργαστηρίου προπτυχιακών και μεταπτυχιακών 
μαθημάτων του Τμήματος Πληροφορικής και Τηλεπι¬ 
κοινωνιών και των άλλων Τμημάτων του Πανεπιστημίου 
Πελοποννήσου. 

χ. Τη διοργάνωση, υποστήριξη και φιλοξενία προ¬ 
γραμμάτων διδασκαλίας και έρευνας για μεταπτυχια¬ 
κούς φοιτητές και προγραμμάτων δια-βίου μάθησης για 
το κοινό, στο πλαίσιο των γνωστικών αντικειμένων του 
εργαστηρίου, όπως και των συγγενών γνωστικών αντι¬ 
κειμένων άλλων Τμημάτων και διατμηματικών κύκλων 
σπουδών. 


χί.Την καλλιέργεια της μεθοδολογίας ολοκληρωμένης 
διεπιστημονικής προσέγγισης των θεμάτων Ασυρμάτων 
και Κινητών Επικοινωνιών και τη συνεργασία στον τομέα 
έρευνας με Καθηγητές, Λέκτορες, Εργαστηριακό Διδακτι¬ 
κό Προσωπικό (ΕΔΙΠ), Ειδικό Εκπαιδευτικό Προσωπικό 
(ΕΕΠ) και λοιπό επιστημονικό και διδακτικό προσωπικό 
τουΤμήματος Πληροφορικής καιΤηλεπικοινωνιών ή άλ¬ 
λων Πανεπιστημιακών Ιδρυμάτων. 

χϋ.Τη συνεργασία και την υποστήριξη του εκτελούμε- 
νου έργου από συναφείς δημόσιες υπηρεσίες, δήμους, 
κοινότητες και λοιπούς κοινωνικούς και επιστημονικούς 
φορείς και κοινωφελή ιδρύματα με γνώμονα τη συμβολή 
του εργαστηρίου στη μελέτη και διερεύνηση προβλημά¬ 
των για τη μακροχρόνια εξέλιξη και διαχείριση της χώρας 
στο πλαίσιο της Ευρωπαϊκής Κοινότητας. 

χίίί. Την δημιουργία ειδικής βιβλιοθήκης πάνω σε θέ¬ 
ματα Ασυρμάτων και Κινητών Επικοινωνιών και την αξι¬ 
οποίησή της για ερευνητικούς και διδακτικούς σκοπούς. 

Άρθρο 4 

Προσωπικό και μέλη 

Το προσωπικό του Εργαστηρίου αποτελείται από Κα¬ 
θηγητές και Λέκτορες του Τμήματος Πληροφορικής και 
Τ ηλεπικοινωνιών που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά εν¬ 
διαφέροντα του Εργαστηρίου, μέλη ΕΔΙΠ, ΕΕΠ με συναφή 
γνωστικά αντικείμενα καθώς και μέλη του λοιπού επι¬ 
στημονικού, διοικητικού και τεχνικού προσωπικού που 
τοποθετούνται στο Εργαστήριο από τα αρμόδια όργανα. 

Πέραν του ανωτέρω προσωπικού, μέλη του Εργα¬ 
στηρίου είναι επίσης, μετά από σχετική απόφαση του 
Διευθυντή που κοινοποιείται στη Γ.Σ. του Τμήματος και 
καταγράφεται στα πρακτικά της: 

ί. Οι μεταδιδάκτορες που εκπονούν τη μεταδιδακτορι¬ 
κή τους έρευνα σε συνεργασία με το Εργαστήριο. 

ϋ. Οι υποψήφιοι διδάκτορες που εκπονούν τη διδα¬ 
κτορική τους έρευνα σε συνεργασία με το Εργαστήριο. 

μι. Οι μεταπτυχιακοί φοιτητές που εκπονούν τη διπλω¬ 
ματική τους εργασία σε συνεργασία με το Εργαστήριο 
και/ή προσφέρουν σε αυτό έργο στο πλαίσιο της κάλυ¬ 
ψης της υποχρέωσής τους για προσφορά έργου προς το 
Τμήμα Πληροφορικής και Τηλεπικοινωνιών. 

ίν. Οι προπτυχιακοί φοιτητές που εκπονούν την πτυ¬ 
χιακή τους εργασία σε συνεργασία με το Εργαστήριο. 

ν. Οι ερευνητές και φοιτητές οι οποίοι συνεργάζονται 
με οποιοδήποτε τρόπο σε δράσεις που εξυπηρετούν την 
αποστολή και τους στόχους του Εργαστηρίου. 

Άρθρο 5 

Διοίκηση - Αρμοδιότητες 

Το Εργαστήριο διευθύνεται από το Διευθυντή που είναι 
Καθηγητής του Τμήματος Πληροφορικής καιΤηλεπικοι- 
νωνιών. 

Ο Διευθυντής ορίζεται από τη Γενική Συνέλευση του 
Τμήματος Πληροφορικής και Τηλεπικοινωνιών και η 
θητεία του είναι τριετούς διάρκειας. Ο Διευθυντής είναι 
επιφορτισμένος με την άσκηση των παρακάτω αρμο¬ 
διοτήτων: 

ί. Έχει την ευθύνη λειτουργίας του Εργαστηρίου. 

ϋ. Συντονίζει το διδακτικό και ερευνητικό έργο του 
Εργαστηρίου. 

Μι. Καταρτίζει και υποβάλλει αρμοδίως το ετήσιο και 
το τριετές πρόγραμμα λειτουργίας του Εργαστηρίου και 
μεριμνά για την τήρησή του. 

ίν. Μεριμνά για την οικονομική διαχείριση των εσόδων 
του Εργαστηρίου. 

ν. Μεριμνά για τη στελέχωση του Εργαστηρίου με το 
αναγκαίο προσωπικό. 

νί. Μεριμνά για την κατανομή και διάθεση των χώρων 
και του εξοπλισμού του Εργαστηρίου. 

νϋ. Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή λειτουργία του Εργαστη¬ 
ρίου. 

νίϋ. Υποβάλλει ετήσιο απολογισμό του έργου και της 
διαχείρισης στον Κοσμήτορα της Σχολής Οικονομίας, 
Διοίκησης και Πληροφορικής. 

Ο Διευθυντής αναπληρώνεται, σε περίπτωση απουσίας 
ή κωλύματος, από μέλη Δ.Ε.Π. αντίστοιχου γνωστικού 
αντικειμένου, του ίδιου Εργαστηρίου, και ειδικότερα από 
το αρχαιότερο μέλος Δ.Ε.Π. ξεκινώντας από την πρώτη 
βαθμίδα και εξαντλώντας τις βαθμίδες μέχρι και τη βαθ¬ 
μίδα του επίκουρου. 

Άρθρο 6 

Εγκατάσταση - Λειτουργία 
ί. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Πελοποννήσου και σε χώρους που παραχωρούνται σ' 
αυτό για την εγκατάσταση των οργάνων και του λοιπού 
τεχνικού εξοπλισμού που είναι αναγκαίος για τη διενέρ¬ 
γεια των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τον τίτλο του εργαστηρίου. 

μ. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου που έχει απο- 
φασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

ίϋ. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των 
εργαζομένων (προσωπικού, φοιτητών, επισκεπτών), 
στους χώρους, καθώς και την προστασία των οργάνων 
και εγκαταστάσεων του εργαστηρίου από βλάβες. 

ίν. Η χρήση ειδικών οργάνων του εργαστηρίου επι¬ 
τρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση 
και εξουσιοδότηση από τον Διευθυντή αυτού. Κινητά 
όργανα και εξοπλισμός, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

ν. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
Εργαστηρίου, η πρόσληψη διενεργείται από τα αρ¬ 


μόδια όργανα του Τμήματος κατόπιν εισηγήσεως του 
Διευθυντή. 

Άρθρο 7 

Πόροι 

Τα έσοδα του εργαστηρίου προέρχονται από: 
ί. Την εκτέλεση ερευνητικών και αναπτυξιακών προ¬ 
γραμμάτων που πραγματοποιούνται για ίδιο λογαριασμό 
ή λογαριασμό τρίτων. 

ϋ.Την διάθεση ερευνητικών και εν γένει επιστημονικών 
προϊόντων και την παροχή υπηρεσιών. 

ίϋ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ίν. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς του εργαστηρίου, 
ν. Συνέδρια και εκπαιδευτικά σεμινάρια, 
νί. Από κάθε άλλη νόμιμη πηγή. 

Άρθρο 8 

Τηρούμενα βιβλία και στοιχεία 
Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

ί. Πρωτόκολλο εισερχομένων-εξερχομένων εγγράφων 
Μ. Βιβλίο περιουσιακών στοιχείων 
ίϋ. Αρχείο δημοσιευμένων επιστημονικών εργασιών 
ίν. Βιβλίο μελών 

Η τήρηση των ανωτέρω γίνεται σε ψηφιακή μορφή. Με 
απόφαση του Διευθυντή μπορεί ακόμη να τηρείται και 
κάθε άλλο βιβλίο ή στοιχείο που κρίνεται απαραίτητο. 

Άρθρο 9 

Τίτλος 

Ο τίτλος του Εργαστηρίου είναι «Εργαστήριο Ασυρ¬ 
μάτων και Κινητών Επικοινωνιών» και ο διακριτικός του 
τίτλος είναι «Εργαστήριο ΑσΚΕ». 

Για την επικοινωνία στην Αγγλική γλώσσα χρησιμο¬ 
ποιείται ο τίτλος «\Λ/ιγθΙθ 55 3πά ΜοόίΙθ (Ιοιηιηυηίς3ΐίοη5 
130» και ο διακριτικός τίτλος «\Λ/Μ0Ε30». 

Άρθρο 10 

Τεκμήριο Αρμοδιότητας 

Ο παρών Εσωτερικός Κανονισμός δύναται να αναθεω¬ 
ρηθεί από τη Γενική Συνέλευση τουΤμήματος Πληροφο¬ 
ρικής και Τηλεπικοινωνιών μετά από σχετική εισήγηση 
του Διευθυντή. 

Γ ια οποιαδήποτε αμφισβήτηση σχετικά με τη λειτουρ¬ 
γία και την αποστολή του Εργαστηρίου, αρμόδιο όργανο 
είναι η Γενική Συνέλευση τουΤμήματος Πληροφορικής 
και Τ ηλεπικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Νοεμβρίου 2017 

